## Bilag 2: FAQ om DDH økonomimodel

1. Hvilken del af omkostningerne til DDH yder RSJ støtter til?

RSJ bidrager med kommunens andel af de **faste driftsomkostninger**. Samarbejdeskommunerne i DDH deler alle DDH udgifterne. Ca. 30 % af den samlede økonomi går til de faste driftsomkostninger (sekretariat, licenser, rapporter, statistik, e-lær mv). Ca 70% af de samlede udgifter går til **bemanding** af den fælles vagtplan for agenterne.

RSJ vil desuden finansiere omkostninger som relaterer sig til onboarding og opstart. Det betyder at de udgifter (timer) som agenter og ledere skal bruge i forbindelse med opstart og implementering, dækkes.

1. Hvad skal kommunen selv bidrage med?

Kommunen skal stille med medarbejder-ressourcer til bemanding af den fælles vagtplan. Antal timer afhænger af kommunens størrelse. DDH betaler refusion af de timer som kommunen bidrager med. Kommunens nettoudgift for bemandings-regnskabet er afhængig af to faktorer:

1. Hvor mange kald kommunen stiller om til DDH
2. Hvor mange vagttimer kommunen tager

Ad a): Kommunen er selv herre over hvilke kald der omstilles til DDH. I sidste ende (ved årsafslutning) opgøres kommunens totale antal kald som andel af det samlede for hele DDH. Det er denne andel som udgiften beregnes ud fra. DDH ønsker at kommunens andel af kald afspejler kommunens reelle størrelse (befolkningsmæssigt). Det er især ikke hensigtsmæssigt hvis kommunens totale antal kald er væsentlig under det forventelige, da kommunen i så fald ikke opnår de gevinster som samarbejdet tilbyder. Derfor at der i økonomimodellen skabt nogle incitamentstrukturer som gør, at kommuner, som bidrager med væsentlig mindre antal kald end forventeligt, skal betale lidt mere pr. kald end kommuner som leverer det forventelige eller derover.

Ad b): Hver kommune får tildelt vagter som fordeles jævnt hen over året. Kommunen modtager en time-refusion fra DDH for hver vagttime. Satsen er i 2025 314 kr. pr. vagttime. Denne refusion modregnes de samlede udgifter ved årsafslutning. Hvis en kommune ikke har mulighed for at tage en vagt, kan vagten frigives til ‘markedspladsen’, hvor andre kommunen kan ‘overtage’ vagten. På denne måde kan nogle kommuner i sidste ende tage flere vagter end de oprindelig havde fået tildel, og således opnår en forholdsvis større refusion, og omvendt for kommuner som afgiver vagter.

1. Hvad sker der, når projektperioden er ovre?

Kommunerne kan vælge selv at finansiere og fortsætte i DDH-samarbejdet efter projektperiodens ophør. Dette vil være på lige vilkår med de øvrige medlemskommuner.